**Módszertani segédlet**

**az**

Jegybanki felmérés a devizapiac és a származékos ügyletek piacának aktivitásáról (nyitott kötésállományok) című D25 adatszolgáltatáshoz

Tartalomjegyzék

[A. Bevezetés 1](#_Toc533082660)

[B. A felmérés az alábbi területeket öleli fel: 1](#_Toc533082661)

[1. Kockázati kategóriák 1](#_Toc533082662)

[2. Instrumentum típusok 3](#_Toc533082663)

[3. Kért adattípusok 4](#_Toc533082664)

[4. Konszolidált beszámolás 6](#_Toc533082665)

[5. A beszámoló pénzneme és devizakonverzió 6](#_Toc533082666)

[6. Kerekítés 6](#_Toc533082667)

[7. A beszámolás határideje 7](#_Toc533082668)

[C. Partnerek 7](#_Toc533082669)

[D. Devizák és egyéb kockázati tényezők bontása 8](#_Toc533082670)

[E. Lejáratok 8](#_Toc533082671)

[F. Az egynél több kockázati kategóriát tartalmazó származékos instrumentumok osztályozása 9](#_Toc533082672)

[G. Részletes instrumentummeghatározás és -besorolás 9](#_Toc533082673)

[1. FX-ügyletek 9](#_Toc533082674)

[2. Egydevizás kamatlábalapú származékos ügyletek 11](#_Toc533082675)

[3. Részvény- és tőzsdeindex-alapú származékos termékek 12](#_Toc533082676)

[4. Árualapú származékos termékek 12](#_Toc533082677)

[5. Hitelderivatívák 13](#_Toc533082678)

[H. CDS-ek (Hitel-nemteljesítési csereügyletek) 13](#_Toc533082679)

[1. Eszköz típusok 13](#_Toc533082680)

[2. Kért adattípusok 14](#_Toc533082681)

[(a) Vásárolt és értékesített névleges nyitott kötésállomány 14](#_Toc533082682)

[(b) Bruttó piaci érték 14](#_Toc533082683)

[3. Partnerek 15](#_Toc533082684)

[4. Ágazat 15](#_Toc533082685)

[1. számú melléklet: Központi szerződő felek (CCP) jegyzéke 17](#_Toc533082686)

1. A. Bevezetés

2019-ban tizenkettedik alkalommal kerül sor a deviza- és származékos ügyletek piacának nemzetközileg összehangolt felmérésére. A felmérés célja, hogy kellően átfogó és nemzetközileg egységes információt szerezzen a deviza- és a tőzsdén kívüli (OTC) származékos piacok méretéről, szerkezetéről és az e piacokon folytatott tevékenységről. Az adatgyűjtés javítja a piac átláthatóságát, amivel segítséget nyújt a jegybankoknak és egyéb hatóságoknak, továbbá a piaci szereplőknek, hogy hatékonyabban követhessék nyomon a nemzetközi pénzügyi rendszer működését.

Az adatgyűjtési felmérés két részből áll: (i) devizaügyletek és egydevizás, származékos kamatügyletek forgalmára vonatkozó piaci adatok gyűjtése 2019. áprilisban, és (ii) deviza-, kamat-, részvény-, áru-, hitel- és „egyéb”, tőzsdén kívüli (OTC) származékos ügyletek nyitott kötésállományára és bruttó piaci értékére vonatkozó adatok gyűjtése 2019. júniusban.

Ez a módszertani segédlet a devizapiac és a származékos ügyletek piacának aktivitásáról (nyitott kötésállományok) című D25 adatszolgáltatáshoz kapcsolódik, míg a devizapiac és a származékos ügyletek piacának aktivitásáról (forgalmi adatok) című D24 adatgyűjtéshez külön módszertani segédlet készült.

A nyitott származékos kötésállományra vonatkozó adatok gyűjtésére *konszolidált* alapon kerül sor 2019. június végén. Korlátozandó a beszámoló készítési terheket, kizárólag aggregált adatokat kérünk a piaci értékekről, nem gyűjtünk adatokat a tőzsdén kereskedett származékos instrumentumok nyitott kötésállományáról, mivel ezekről – kereskedelmi forrásokból – átfogó és pontos időben nyilvánosságra hozott információ áll rendelkezésre.

Deviza-, kamat-, részvény-, áru-, hitel- és „egyéb” alapú származékos instrumentumok nyitott kötésállományára vonatkozó minden korábban gyűjtött adatsor formátuma változatlan. Módosításra csak a CDS (credit default swapok) esetében került sor: itt részletesebb partnerbontást kérünk az „egyéb pénzintézetek” vonatkozásában.

A 2019. évi felmérés nyitott kötésállományokra vonatkozó része felépítését tekintve javarészt változatlan a 2016. évi felméréshez képest. Az egyetlen változtatás, hogy az egyéb pénzügyi intézményekkel megkötött ügyleteken belül külön meg kell határozni a központi szerződő felekkel (CCP) szemben megkötött ügyleteket a deviza-, kamatláb-, részvény-, hitel- és az egyéb származékos termékek esetében.

1. B. A felmérés az alábbi területeket öleli fel:
   1. 1. Kockázati kategóriák

A felmérés a tőzsdén kívüli (OTC) származékos termékekről az alábbi szélesebb piaci osztályozás szerint gyűjt adatokat:

* Deviza- és aranykontraktusok (O1. és O4. táblázat)
* Egydevizás, kamatlábalapú származékos termékek (O2. és O4. táblázat)
* Részvény-, árucikk-, hitelalapú és „egyéb” származékos termékek (O3. és O4. táblázat)
* CDS-ek (O5. táblázat)

Az e piaci kategóriákról szolgáltatandó információk mennyisége tükrözi azok relatív jelentőségét a jegybankok szempontjából. Ezért részletesebb adatokat kell szolgáltatni a devizakontraktusokról, a kamatláb- és a részvényalapú származékos termékekről.

|  |  |
| --- | --- |
| FX- és aranykontraktusok | E kontraktusok devizáknak a tőzsdén kívüli határidős piacon történő cseréjére vonatkozó kontraktusokat tartalmaznak. Így tehát idetartoznak a sima határidős (outright forward) ügyletek, az FX-csereügyletek (FX swaps), kamatozó devizacsere-ügyletek (cross currency interest rate swaps,és a devizaopciós ügyletek. Az FX-kontraktusok közé tartozik minden olyan ügylet, amely egynél több devizával szembeni kitettséget jelent, függetlenül attól, hogy az kamatban vagy devizaárfolyamban jelentkezik-e.  Az aranyra kötött kontraktusok olyan ügyletek, ahol kitettség kizárólag ezzel az árucikkel szemben áll fenn. |
| Egydevizás kamatlábalapú származékos ügyletek | A kamatlábalapú kontraktusok kamatozó pénzügyi eszközhöz kapcsolódó szerződések. A kamatozó pénzügyi instrumentumok pénzáramát referenciakamattal vagy egy másik kamatlábalapú kontraktussal (pl. állampapír határidős megvásárlására szóló opció) határozzák meg. A kamatlábalapú kontraktusok közé tartoznak a tőzsdén kívüli határidős kamatláb-megállapodások, az egydevizás kamatcsereügyletek és kamatlábopciók, ideértve a kamatplafon-, kamatpadló-, kamatgallér- és kamatfolyosó ügyletek.  Ebbe a kategóriába csak azok az ügyletek tartoznak, amelyeknek minden lába kizárólag egyetlen devizában denominált kamatnak van kitéve. Tehát nem tartoznak ide a devizacsere-ügyletek (pl. kamatozó devizacsere ügyletek és a devizaopciós ügyletek) és egyéb olyan kontraktusok, amelyek domináns kockázati jellemzője (tulajdonsága) a devizaárfolyam-kockázat, és amelyeket FX-kontraktusként kell jelenteni. |
| Részvény-, árucikk-, hitelalapú és „egyéb” származékos termékek | A részvényalapú származékos kontraktusok hozama vagy annak egy része egy adott részvény árához vagy részvényárindexhez kapcsolódik.  Az árucikk alapú kontraktusok hozama vagy annak egy része árucikkek, például nemesfém (az arany kivételével), kőolaj, fa és mezőgazdasági termékek, árához vagy árindexéhez kapcsolódik.  Felhívjuk figyelmüket, hogy azokat a kontraktusokat, amelyek hozama vagy annak egy része nemesfém (nem arany) árához kapcsolódik, más árucikkalapú kontraktusoktól elkülönítve kell jelenteni. Az aranytól különböző nemesfémek közé tartozik az ezüst, a platina, az irídium, a ródium, a ruténium, az ozmium és a palládium.  A hitelderivatívák olyan kontraktusok, ahol a kifizetés elsődlegesen egy konkrét referenciahitel megbízhatóságának bizonyos mértékéhez kapcsolódik. A kontraktusok olyan kifizetésekre vonatkoznak, amelyek közül legalább egy a referenciahitel teljesítményétől függ. A kifizetést számos esemény kiválthatja, így nemteljesítés, leminősítés vagy a referenciaeszköz hitelszpredjének előírt módosítása. Jellemző hiteldervatívák a CDS-ek, a tőzsdén kívüli határidős hitelszpredek és hitelszpredopciók, hitelesemény- vagy hitel-nemteljesítési csereügyletek és a teljes hozamcsere-ügyletek.  Az „egyéb” származékos termékek közé tartozik minden olyan származékos kontraktus, amelynek nem része devizaárfolyam-, kamat-, áru- vagy hitelkockázati kitettség. Az egyéb származékos termékek közé tartoznak például az inflációkövető, volatilitás, osztalék, időjárás, ingatlan, „áruszállításhoz, fuvarozáshoz kapcsolódó származékos ügyletek, ahogy minden olyan nem hagyományos mögöttes termékkel bíró származékos ügylet is, amelyet egy bizonyos ügyfélkörnek fejlesztettek ki. |
| CDS-ek | Olyan kétoldalú pénzügyi szerződés, amelyben az egyik fél (a kockázatot fedező) egy meghatározott ideig díjfizetési kötelezettséget, míg a másik (a kockázatviselő) fél hiteleseménykor teljesítendő, a hitelesemény bekövetkeztétől függő, feltételes fizetési kötelezettséget vállal. A CDS-kontraktusokban konkretizált események közé tartozhat a csőd, a nemteljesítés (nem fizetés) és az átstrukturálás. |

* 1. 2. Instrumentum típusok

A tőzsdén kívüli (OTC) származékos termékeket a következő instrumentumbontásban kell szerepeltetni: egyszerű határidős ügyletek, swap ügyletek, vett és eladott opciók és egyéb termékek.

Határidős ügylet: A határidős ügyletek pénzügyi eszköz vagy áru későbbi leszállítására vonatkozó olyan megállapodások, melyben a vevő vállalja, hogy megveszi, az eladó pedig vállalja, hogy leszállítja az előre meghatározott pénzügyi eszközt vagy árut egy előre meghatározott áron vagy hozammal, egy előre meghatározott jövőbeli időpontban. A sima határidős termékekkel általában nem kereskednek szervezett tőzsdéken, és azok szerződéses feltételei nem szabványosítottak. A kategória tartalmazza azokat az ügyleteket is, amelyeknél lejáratkor a szerződött határidős árfolyam és az azonnali árfolyam közötti különbség rendezésére kerül sor, mint a nem leszállításos határidős ügyletek (azaz, ahol nem követelik meg a nem-konvertibilis deviza fizikai leszállítását) és egyéb, különbségek rendezésére szóló szerződések esetében.

A határidős ügyletek közül azokat szükséges jelenteni, amely szerződések már életbe léptek, és a vonatkozási időpontban még fennállnak (azaz nyitott ügyletek). Az ügyletek egészen addig állnak fenn (azaz addig nyitottak), amíg időközben lezárásra nem kerülnek vagy a szerződés alapjául szolgáló pénzügyi eszközt/árut le nem szállították, vagy az ügyletet pénzben nem rendezték. Ezeknek a szerződéseknek a lezárása – az alaptermék átvételétől eltekintve – csakis kizárólag a vevő és az eladó közös egyetértésével lehetséges.

Csereügyletek (swapok): swap ügyletek esetében a felek meghatározott ideig egy meghatározott névértéken alapuló kifizetések cseréjéről állapodnak meg. Azokat a csereügyleteket is jelenteni kell, amelyek esetében már az induló láb is tőzsdén kívüli határidős.

A tőzsdén kívüli határidős/ tőzsdén kívüli határidős swapok esetében mindkét határidős lábat külön szükséges jelenteni. Ezzel ellentétben a deviza csereügyletek esetében, amelyeket spot(azonnali)/ tőzsdén kívüli határidős ügyletek keretében kötnek, csak az ügylet határidős lábát kell jelenteni.

OTC opciók: az opciós szerződések attól függően biztosítanak jogot vagy jelentenek kötelezettséget egy pénzügyi eszköz vagy áru előre meghatározott jövőbeli időpontban, előre meghatározott áron történő megvásárlására vagy eladására, hogy a jelentő intézmény az opciót megvásárolta vagy kiírta. Az OTC opciók közé tartozik az összes tőzsdén kívül kereskedett opció. Ebbe a kategóriába tartoznak például a csereügylet megkötésére szóló opciók (swaption) illetve a kamatplafon-, kamatpadló-, kamatgallér-, kamatfolyosó-ügyletek is szintén az OTC opciók között kell feltüntetni. A hitelekhez, értékpapírokhoz és más egyéb mérlegtételekhez kapcsolódó beágyazott derivatívák nem képezik részét a jelentésnek, ezért azokat nem kell jelenteni, ez alól azonban kivételt képez az az eset, amikor a beágyazott derivatívát a FAS 133 és az IAS 39 alapján el kell különíteni az alapszerződéstől. Ezek a számviteli sztenderdek megkövetelik azon derivatívák leválasztását, amelyek nem egyértelműen és szorosan kapcsolódnak az alapszerződéshez. A hitelnyújtásra szóló kötelezettségvállalások (commitments to lend) nem tekintendőek opcióknak ebben a jelentésben.

Kiírt opciók: azokat az OTC opciókat szükséges itt szerepeltetni, amelyek esetében a jelentő bank ellentételezésért (opciós díj vagy opciós prémium) cserébe kötelezettséget vállal a pénzügyi eszköz vagy áru megvásárlására vagy eladására. Itt kell jelenteni a kiírt kamatplafon-, kamatpadló ügyleteket, a csereügylet megkötésére szóló kiírt opciókat (swaption) valamint a kamatgallér- és a kamatfolyosó ügyletek kiírt opció komponensét is.

Megvásárolt opciók: azokat az OTC opciókat szükséges itt szerepeltetni, amelyek esetében a jelentő bank opciós díj vagy opciós prémium fizetéséért cserébe jogot szerez a pénzügyi eszköz vagy áru megvásárlására vagy eladására. Itt kell jelenteni a megvásárolt kamatplafon-, kamatpadló ügyleteket, a devizacsere ügylet megkötésére szóló megvásárolt opciókat (swaption) valamint a kamatgallér- és a kamatfolyosó ügyletek megvásárolt opció komponensét is.

Egyéb ügyletek: Az egyéb származékos termékek olyan instrumentumok, amelyeket nem lehet különálló „plain vanilla” instrumentumokra, azaz tőzsdén kívüli határidős ügyletekre, csere- vagy opciós ügyletekre bontani, vagy az célszerűtlen, a gyakorlatban megvalósíthatatlan lenne. Az instrumentumtípusok meghatározására és csoportosításra vonatkozóan további információk a G részben találhatóak.

* 1. 3. Kért adattípusok

A tőzsdén kívüli származékos piac méretének méréséhez a felmérés adatokat gyűjt nominális összegben és bruttó piaci értékben kifejezett nyitott kötésállományokról. Ezek a mérőszámok együttesen pontosabban érzékeltetik a piac méretét, mint külön-külön.

A *nominális vagy névleges nyitott kötésállományok* nemcsak a piac méretét jelzik, hanem az árkockázat lehetséges átadásának durva közelítését is adják a származékos piacon. Segítségükkel mérhető a kapcsolódó mögöttes azonnali piac nagysága, továbbá hasznos bepillantást nyújt az azonnali piac és a származékos piac relatív nagyságára és növekedésére is.

Nominális vagy névleges nyitott kötésállományok a már megkötött, de a beszámolás időpontjában még pénzügyileg nem teljesített (kiegyenlített) összes ügylet bruttó nominális vagy névleges értéke. Az adatokat konszolidált alapon kell jelenteni, azaz a konszolidációba bevont vállalatokkal megkötött ügyleteket nem szabad figyelembe venni. A tulajdonosi érdekek alapján a konszolidáció részét ugyan nem képező, de gyakorlatilag a jelentő bank ellenőrzése alá tartozó leányvállalatokkal megkötött ügyleteket sem szabad figyelembe venni. A változó névleges vagy elvi tőkeösszegű szerződések esetében az adatszolgáltatás alapja a vonatkozási időpontban fennálló névleges vagy elvi tőkeösszeg legyen.

A szorzótényező-összetevőjű származékos kontraktusra vonatkozóan jelentendő nominális vagy névérték a kontraktus tényleges nominális vagy névértéke. Tehát, például, olyan csereügylet-szerződés tényleges névértéke, amelynek nyilvántartásba vett nominális értéke 1.000.000 USD, s amelynek feltételei 5% és a LIBOR tízszerese közötti különbség negyedéves elszámolását írják elő, 10.000.000 USD.

A kontraktusok nettósítása nem engedélyezett e tétel alkalmazásában. Ezért tehát nem megengedett a nettósítás a következő esetekben: (1) a jelentő bank harmadik féllel szembeni vételi kötelezettsége és harmadik féllel szembeni eladási kötelezettsége; (2) kiírt opció a megvásárolt opcióval szemben; és (3) kétoldalú nettósítási megállapodás alá eső kontraktusok.

*Csereügyletek (swapok):* A swap névleges összege a mögöttes tőkeösszeg, amelytől kamat, deviza vagy más bevétel és ráfordítás cseréje függ.

*Részvényhez és árucikkhez kapcsolt kontraktusok:* Részvény- vagy árucikk-kontraktusra vonatkozóan jelentendő szerződött összeg a mennyiség (pl. a vételre vagy értékesítésre szerződött áru vagy részvény egységeinek száma szorozva az egység szerződéses árával).

A többszörös tőkecseréjű árukontraktusokra vonatkozóan jelentendő nominális összeg a szerződéses összeg szorozva a még hátralévő tőkecserék szerződésben meghatározott számával.

*Hitelderivatívák:* A hitelderivatívákra vonatkozóan jelentendő szerződéses összeg az adott referenciahitel nominális értéke. A hitelkockázathoz kapcsolt értékpapírokra (a CLN-ekre) e felmérés nem terjed ki, ezért azokat *nem* kell jelenteni.

A származékos piac nagyságának egy másik mértékegysége *a nyitott kötésállományok bruttó piaci értéke*. A bruttó piaci érték a származékos piaci árkockázat bruttó transzferének nagyságrendjéről is információval szolgál. Ezen kívül az aktuális piaci áras bruttó piaci érték a származékos piac nagyságának és gazdasági jelentőségének is mércéje, könnyen összehasonlítható a piacok és a termékek között.

A bruttó piaci érték minden nyitott – akár pozitív, akár negatív piaci értékű, a 2019. június hónapjának utolsó munkanapján aktuális piaci árakon értékelt kötésállomány abszolút értékeinek összegeként definiálható. A helyettesítési érték a kapható vagy fizetendő ár abban az esetben, ha az eszközt el kellene adni a piacon a beszámolás időpontjában. A piaci érték az az összeg, amelyért egy szerződés elcserélhető lenne egy aktuális (folyó), nem kényszerértékesítést jelentő ügyletben szerződéskötésre kész felek között. Amennyiben van árjegyzés a kontraktusra, a kereskedett egységek számát meg kell szorozni a piaci árral. Ha nincs piaci árjegyzés, a jelentő intézménynek a piaci értéket – a legjobb tudása szerint – becsléssel kell megállapítania egy hasonló kontraktus jegyzett ára alapján vagy a diszkontált cashflow-hoz hasonló értékelési módszerek segítségével.

A bruttó piaci érték az összes nyitott kontraktus partner- vagy egyéb nettósítás előtti értéke. Tehát a bruttó pozitív piaci érték a vállalkozás nyitott kontraktusai összes pozitív helyettesítési értékének összege. Hasonlóképpen: a bruttó negatív piaci érték a vállalkozás kontraktusai teljes negatív helyettesítési értékeinek összege.

A „bruttó” szó azt jelzi, hogy az ugyanazon partnerrel kötött, pozitív és negatív helyettesítési értékű kontraktusok nem nettósíthatók. Nem nettósíthatók a pozitív és negatív kontraktusértékek összegei sem egymással szemben a következő kockázati kategóriákban: devizaárfolyam, kamat, részvény, árucikk, hitel és „egyéb”.

Tőzsdén kívüli (OTC) határidős és csereügyletek esetében azon nyitott kontraktusok piaci (vagy helyettesítési) értéke, amelyekben a jelentő fél szerződő partner, pozitív, nulla vagy negatív, attól függően, hogyan mozdult el a mögöttes instrumentumok ára a szerződéskötés időpontja óta. Kérjük, tekintsék meg a tőzsdén kívüli (OTC) határidős és csereügyletek piaci értéke kiszámításának a mellékletben ismertetett példáit.

A tőzsdén kívüli (OTC) határidős és csereügyletektől eltérően a tőzsdén kívüli (OTC) opciós ügyleteknek van piaci értékük a szerződéskötés időpontjában; ez az érték az opció kiírójának fizetett díj. Életciklusuk alatt az opciós szerződéseknek csak pozitív értékük lehet a vevő és negatív az eladó szempontjából. Amennyiben van piaci árjegyzés a kontraktusra, e kontraktus jelentendő piaci ára a szerződés kereskedett egységei számának és ennek a jegyzett piaci árnak a szorzata. Ha nincs jegyzett piaci ár, a nyitott opciós szerződésnek a beszámolás időpontjában fennálló piaci értéke meghatározható az ugyanolyan lehívási árú és hátralévő futamidejű opciók másodpiaci ára alapján, mint az értékelt opcióé vagy opciós árazási modellek alkalmazásával. Opciós árazási modellek estében rendszerint a mögöttes eszközre adott aktuális határidős árjegyzést (az amerikai opciókra az azonnali árat), az implikált volatilitást és az opció lejáratának szempontjából releváns piaci kamatot használják a piaci ár kiszámításához.

A bruttó pozitív piaci érték az összes vásárolt opció aktuális piaci értékének összege, a bruttó negatív piaci érték pedig a kiírt opciók értékének összege. A kiírt és vásárolt opciók ugyanazon partner vonatkozásában nem nettósíthatók egymással szemben, és nem megengedett a nettósítás ugyanazon mögöttes eszközre vonatkozó kiírt és vásárolt opciók esetében sem.

A nyitott kötésállományokra vonatkozó minden adatnak 2019. június végére vonatkozóan jelentett, akkor érvényes adatnak kell lennie.

* 1. 4. Konszolidált beszámolás

A nyitott kötésállományokra vonatkozó adatokat *konszolidált alapon* kell jelenteni. Ez azt jelenti, hogy egy adott intézmény összes fióktelepének és (többségi tulajdonban lévő) összes leányvállalatának adatait összesíteni kell, s az anyavállalatnak kizárólag azon ország monetáris hatóságainak kell jelentenie őket, ahol az anyavállalat székhelye található. Ugyanazon intézmény kapcsolt vállalatai (azaz fióktelepei és leányvállalatai) közötti ügyleteket tilos jelenteni.

A konszolidáció meghatározásának szabályait minden ország saját belátása szerint alkotja meg. Amennyire lehet, a meghatározásoknak meg kell egyezniük a Bázeli Bankfelügyeleti Bizottság és az IOSCO „*Közös minimálisinformáció-keret*” című ajánlásában foglaltakkal.

5. Központi elszámolás

A pozíciókat a CCP-vel történő szerződéskötést követően szükséges jelenteni. Ez alatt az a folyamat értendő, amikor egy darab, két piaci szereplő között létrejött bilaterális szerződést kettő darab, olyan bilaterális szerződéssel helyettesítenek, amelyek a piaci szereplők és egy központi szerződő fél (CCP) között köttettek. Például ha A és B partnerek között megkötött származékos ügyletet A és a központi szerződő fél (CCP) illetve B és a központi szerződő fél (CCP) között megkötött szerződésekkel helyettesítenek.

Amennyiben a jelentő dealerek CCP-n keresztül szerződnek, akkor a pozíciókat a CCP-vel történő szerződéskötést követően szükséges meghatározni a felmérés nyitott kötésállományokra vonatkozó részében (a fenti példában az A és a CCP, valamint a B és a CCP között megkötött szerződésekre). Az eredeti ügyletet (a fenti példában az A és a B között megkötött szerződést) nem kell jelenteni. Továbbá a központi szerződő féllel szemben megkötött ügyleteket külön fel kell tüntetni az egyéb pénzügyi intézményekkel megkötött ügyletek részét képező „ebből központi szerződő féllel szemben megkötött ügyletek”-nél is. A központi szerződő felekre vonatkozóan egy nem teljes körű lista a 2. mellékletben található.

* 1. 5. A beszámoló pénzneme és devizakonverzió

Általánosságban elmondható, hogy a nyitott kötésállományok adatait USD-ben kifejezve kell jelenteni. A nem dollárban denominált kontraktusokat át kell váltani USD-re a beszámoló készítés időpontjában érvényes időszak végi devizaárfolyamon. Gyakorlati megfontolásból a jelentő intézmények használhatják belső (számviteli) árfolyamukat a nem USD-ben denominált nyitott kötésállományok átváltására, ha ezek az árfolyamok jól követik a piaci árfolyamokat.

* 1. 6. Kerekítés

A statisztika összeállítása során a jelentő dealereknek – ahogyan a jegybankoknak is – kerülni kell a kerekítést és legalább 6 tizedesjegy pontossággal kell az adatokat megadni a folyamat minden szintjén.

*Példa: 77327560 USD összeget a jelentésben a következőképpen szükséges szerepeltetni: 77.327560 millió USD.*

* 1. 7. A beszámolás határideje

A nemzeti központi bankoknak szolgáltatandó adatok határideje **2019. július 31.** Megállapodás értelmében, röviddel ezután, a jegybankok továbbítják az adatokat a BIS-nek.

1. C. Partnerek

Ahogy a korábbi felmérések esetében is történt, a jelentő intézményeknek a deviza-, kamat-, részvény-, hitel- vagy „egyéb” származékos kockázati kategóriába tartozó minden eszközt szerződésenként a következő partnerbontásban kell megadni: jelentő dealerek, egyéb pénzintézetek és nem pénzügyi ügyfelek. Emellett külön meg kell határozni az egyéb pénzügyi intézményekkel megkötött ügyleteken belül a központi szerződő felekkel (CCP) szemben megkötött ügyleteket.

Az előírt partnerbontás a következő:

|  |  |
| --- | --- |
| Jelentő dealerek | A „jelentő dealerek” azok az intézmények, amelyek székhelye részt vesz a BIS által félévente készített származékos piaci statisztikákban (adatgyűjtésben) és a 13 jelentő ország egyikében található.[[1]](#footnote-2) Ezenkívül a jelentő dealerek közé tartoznak e szervezeteknek a világ különböző országaiban található fióktelepei és leányvállalatai is. A felmérésben a „jelentő dealerek” főként kereskedelmi és befektetési bankok, értékpapír-forgalmazók, ideértve ezek fióktelepeit és leányvállalatait és egyéb szervezeteket, amelyek aktív dealerek.  Azért nem tartozik *minden* jelentő intézmény a „jelentő dealerek” kategóriájába, hogy biztosítani lehessen az egységességet a BIS rendszeres származékos piaci statisztikáival és hogy korlátozni lehessen a jelentő dealerekre háruló terheket. Bár ez a módszer megnehezíti majd a nem rendszeresen jelentők (lásd lenn) közötti ügyletek kétszeres számbavételének pontos kiküszöbölését, az érintett összegek valószínűleg alacsonyak és becsléssel megállapíthatók. |
| Más pénzintézetek  ebből: központi szerződő felek | Ez a kategória lefedi azon intézmények összes kategóriáit, amelyeket *nem* „jelentő dealer”-ként kategorizáltak (bankok, központi szerződő felek, alapok és nem pénzügyi intézmények, amelyek pénzügyi végfelhasználóknak tekinthetők: pl. nyíltvégű befektetési alap, nyugdíjpénztár, fedezeti alap, devizaalap, pénzpiaci alap, lakástakarék-pénztár, lízingcég, biztosító és jegybank).  A központi szerződő fél egy olyan entitás, amely a szerződő partnerek „között” helyezkedik el egy vagy több pénzügyi piacon kereskedett szerződések esetében, ezzel vevői oldalon jelenik meg az eladókkal szemben és eladói oldalon a vevőkkel szemben (lásd a központi szerződő felekre (CCP) vonatkozó nem teljes körű listát a 2. mellékletben). |
| Nem pénzügyi ügyfelek | A fenti kategóriák egyikébe sem tartozó partnerek, azaz főként nem pénzügyi végfelhasználók, pl. vállalatok, tehetős magánbefektetők és nem pénzügyi kormányzati szervek. |

*A kettős számbavétel kiküszöbölése:* Kettős számbavétel abból adódik, hogy két, jelentő szervezet közötti ügyletet mindkét fél rögzít, vagyis az ügyletet kétszer rögzítik. A piac teljes méretére úgy lehet következtetni, ha elvégezzük a dealerek közötti kettős számbavétel miatti kiigazítást.

Annak érdekében, hogy pontosan lehessen kiküszöbölni két jelentő fél tranzakcióinak kétszeres számbavételét, a jelentő intézményeknek legjobb tudásuk szerint kell beazonosítani a „jelentő dealerek”-kel kötött ügyleteket. Két különböző jegyzék áll majd a jelentő intézmények rendelkezésére ebben a felmérésben a „jelentő delaerek”-re vonatkozóan: egy a forgalmi adatokhoz és egy másik a nyitott kötésállományokhoz.

1. D. Devizák és egyéb kockázati tényezők bontása

A *deviza-* és kamat*kontraktusok* *nyitott kötésállományát* az alábbi devizák szerinti bontásban kell megadni:

USD, EUR, JPY, GBP, CHF, CAD, SEK és egyéb devizák.

A jelentő intézményeknek külön-külön kell jelezniük az egyes egyéb devizákat, ha a nyitott kötésállomány egy adott devizában denominált névleges összege egy adott instrumentumra vonatkozóan meghaladja a nyitott kötésállomány teljes névleges összegének 2%-át.

A *devizakontraktusok* nyitott kötésállományát egydevizás alapon kell megbontani. Ez azt jelenti, hogy minden kontraktus névleges nyitott kötésállományát és bruttó pozitív vagy negatív piaci értékét kétszer kell jelenteni a szerződés két „láb”-át alkotó devizák szerint. Az egyes devizákra vonatkozóan megadott teljes összeg tehát a teljes nyitott kötésállomány 200%-a lesz. Például, ha egy jelentő intézmény határidős kontraktust köt USD vételére euro ellenében, 100 millió USD névleges tőkeösszegben, akkor 100 millió USD-t az USD-oszlopban és egy másik 100 millió USD-t az EUR-oszlopban kell szerepeltetnie.

A részvénykapcsolt kontraktusokat annak megfelelően kell kategorizálni, hogy az USA, Japán, (Kelet-Európa kivételével) Európa, Latin-Amerika, Ázsia vagy egyéb országok részvény- vagy tőzsdeindexeihez kapcsolódnak-e. A kontraktusokat a mögöttes eszköz kibocsátójának nemzetisége szerint kell allokálni, nem pedig a kereskedés helyszíne szerint kell besorolni az egyes kategóriákba. Az árupiaci, hitel- és „egyéb” derivatívákat nem kell kockázati tényezőnként tovább bontani.

1. E. Lejáratok

Devizához (és aranyhoz), kamathoz és részvényhez kapcsolt nyitott kötésállományokat hátralévő futamidő szerinti bontásban kell szerepeltetni az alábbi sávok szerint:

* 1 év vagy annál rövidebb,
* 1-5 év,
* 5 évnél hosszabb.

Ahol az első láb még nem vált esedékessé, az egyes lábak hátralévő futamidejét a jelentés időpontja és az ügylet induló és lejárati lába kiegyenlítésének vagy esedékességének időpontja közötti különbség alapján ésszerű meghatározni.

1. F. Az egynél több kockázati kategóriát tartalmazó származékos instrumentumok osztályozása

A származékos ügyleteket hat kockázati kategóriába kell sorolni: deviza, egydevizás kamat, részvény, áru, hitel és „egyéb”. A gyakorlatban azonban a származékos ügyletek egynél több kockázati kategóriába is tartozhatnak. Ilyen esetekben, kitettségek egyszerű kombinációit jelentő ügyleteket külön kell jelenteni egyedi összetevőiknek megfelelően a G részben ismertetettek szerint. Azokat az ügyleteket, amelyeket nem lehet egyszerűen elkülöníthető kockázati kategóriákba sorolni, egyetlen kockázati kategóriában kell jelenteni. A többszörös kitettségű termékek allokálását a legfontosabb mögöttes kockázati komponensnek megfelelően kell besorolni. Azonban, ha, gyakorlati megfontolásból, a jelentő intézmények nem tudják eldönteni, mi a pontos besorolása a többszörös kitettségű származékos ügyleteknek, azokat a következő fontossági sorrend szerint kell allokálniuk:

*Árucikkek:* Árucikk- vagy árucikkből képzett indexnek való kitettséget tartalmazó minden ügyletet – függetlenül attól, hogy tartalmaznak-e árucikkel vagy más kategóriával (pl. devizával, kamattal vagy részvénnyel) szemben fennálló együttes kitettséget – ebben a kategóriában kell jelenteni.

*Részvények:* Azon kontraktusok kivételével, ahol jelen van árucikkel vagy részvénnyel szembeni együttes kitettség, és amelyeket árucikként kell jelenteni, a részvények vagy részvényindexek teljesítményéhez kötődő minden származékos ügyletet a részvénykategóriában kell jelenteni. Azaz a deviza- vagy kamatkitettségű részvényügyleteket ebbe a kategóriába kell sorolni. A quanto-típusú eszközök jó példái a részvénnyel és devizával szembeni együttes kitettségnek, amelyeket ebben a kategóriában kell jelenteni.

*Deviza:* Idetartozik minden származékos ügylet (az árucikk- és a részvénykategóriában már jelentettek kivételével), amelyeknél egynél több devizával szemben áll fenn kitettség, legyen az kamatláb- vagy árfolyamkitettség.

*Egydevizás kamatalapú kontraktusok:* Ez a kategória azokat a származékos ügyleteket tartalmazza, amelyeknél egyetlen devizában denominált kamattal szemben áll fenn kitettség. Ebbe a kategóriába tartozik minden egydevizás rögzített és/vagy változó kamatozású kontraktus, így pl. a tőzsdén kívüli határidős ügyletek, a csereügyletek és az opciók.

1. G. Részletes instrumentummeghatározás és -besorolás

Az OTC-derivatívok az egyes kockázati kategóriákban, elméletben, három féle „plain vanilla” instrumentumra (tőzsdén kívüli határidős, csere- és opciós ügyletekre) bonthatók. A „plain vanilla” instrumentumok likvid piacokon, többé-kevésbé szabványosított szerződések és piaci konvenciók szerint kereskedett instrumentumok. Amennyiben egy ügyletnek több „plain vanilla” összetevője van, elvben, minden összetevőt külön-külön kell jelenteni. Az OTC, devizában fennálló származékos nyitott kötésállományt a következőképpen kell meghatározni és osztályozni:

* 1. 1. FX-ügyletek

A felmérésben szereplő FX-ügyleteket az alábbiak szerint kell meghatározni és osztályozni:

|  |  |
| --- | --- |
| Tőzsdén kívüli, egyszerű határidős ügyletek (outright forward) | Két devizának egy jövőbeli (két üzleti napnál későbbi) időpontban olyan árfolyamon történő cseréjét jelentő ügylet – adott jövőbeli dátumra vagy időszakra történő leszállítással (készpénzes kiegyenlítéssel) –, amelyben kontraktus megkötésének időpontjában megállapodnak. Ebbe a kategóriába tartoznak a tőzsdén kívüli határidős FX-megállapodások, a nem leszállítandó tőzsdén kívüli határidős termékek és egyéb különbözeti kontraktusok.  A tőzsdén kívüli egyszerű határidős (outright forward) termékekkel általában nem kereskednek szervezett tőzsdéken, és azok szerződéses feltételei nem szabványosítottak. |
| FX-swap (deviza csereügylet) | Két deviza (csak a tőkeösszeg) tényleges, egy adott napon, a szerződéskötéskor kölcsönösen elfogadott árfolyamon történő cseréjét jelentő ügylet („rövid láb”), és ugyanezen két devizának a fordított cseréje későbbi időpontban, a szerződéskötéskor kölcsönösen elfogadott árfolyamon (amely általában más, mint a rövid lábra alkalmazott árfolyam) („hosszú láb”). Mind a spot /határidős, mind a határidős/ határidős swapokat figyelembe kell venni. Az „overnight” (O/N), „spot/next”, „tom/next” tranzakcióként végrehajtott rövid lejáratú csereügyleteket is ebbe a kategóriába kell sorolni. |
| Kamatozó devizacsere ügyletek (Cross Currency Interest Rate Swaps) | Kontraktus, amely két felet különböző devizákban történő kamatfizetés-áramlás cseréjére kötelez egy adott időperiódusban, illetve lejáratkori tőkecserére kötelezi őket egy előre meghatározott árfolyamon. |
| Tőzsdén kívüli (OTC) opciós ügyletek | Vételi vagy eladási jogot / kötelezettséget biztosít egy adott devizára egy másik deviza ellenében egy, a szerződésben előre meghatározott árfolyamon, egy előre meghatározott időszak folyamán. Idetartoznak az egzotikus devizaopciók is, mint pl. az átlagáras vagy limitáras opciók.  Tőzsdén kívüli (OTC) opciós ügyletek közé tartoznak az alábbi instrumentumok is:   * Deviza swapció: Tőzsdén kívüli (OTC) opció FX swap-szerződés megkötésére * Deviza warrant: Hosszú (éven túli) lejáratú, tőzsdén kívüli (OTC) devizaopció. |
| Egyéb termékek | Az egyéb származékos termékek olyan instrumentumok, amelyeket nem lehet lebontani egyedi „plain vanilla” instrumentumokra, például tőzsdén kívüli határidős, csere- vagy opciós ügyletekre, vagy az célszerűtlen, a gyakorlatban megvalósíthatatlan lenne. Az „egyéb” termékek egy példája az a csereügylet, amelyben a névleges tőkéétől különböző devizákban denominált kamatláb alapján történnek fix, vagy változó kamatozású kifizetések (különbözeti swapok). |

A tőzsdén kívüli (OTC) származtatott devizaügyletek általában három „plain vanilla” instrumentumra (egyszerű határidős, swap- és opciós ügyletre) bonthatók. A „plain vanilla” instrumentumok likvid piacokon, többé-kevésbé szabványosított szerződések és piaci konvenciók szerint kereskedett instrumentumok. Amennyiben egy ügyletnek több „plain vanilla” összetevője van, lehetőség szerint minden összetevőt külön-külön kell jelenteni.

Elvben a nem „plain vanilla” termékek is felbonthatók „plain vanilla” összetevőikre. Ha ez nem lehetséges, akkor a tőzsdén kívüli opciókra vonatkozó rész élvez elsőbbséget az eszközbesorolásban, ezért minden, beágyazott opcióval rendelkező deviza származékos terméket tőzsdén kívüli (OTC) opcióként kell jelenteni. Az összes többi tőzsdén kívüli (OTC) deviza származékos terméket a tőzsdén kívüli határidős ügyletek vagy deviza swapügyletek részben kell jelenteni.

* 1. 2. Egydevizás kamatlábalapú származékos ügyletek

|  |  |
| --- | --- |
| Határidős kamatláb-megállapodás (FRA): | Határidős kamatlábkontraktus, amelyben egy konkrét kötelezettség után rögzített ideig, valamely jövőbeli időponttól kezdődően fizetendő vagy kapott kamat mértékét a szerződés kezdeményezésekor határozzák meg. |
| Deviza kamatcsere ügyletek (kamatswapok): | Megállapodás időszakos fizetések cseréjéről fizetendő kamatokhoz kapcsolódóan egyetlen devizában; lehet fix/ változó kamatozásúra vagy változó/változó kamatozásúra különféle indexek alapján. Ebbe a csoportba tartoznak azok a csereügyletek, amelyek névleges tőkéjét rögzített, a kamatokétól független fizetési ütemezés szerint fizetik vissza. |
| Tőzsdén kívüli (OTC) opciós ügyletek | Opciós szerződés, amely, rögzített időn át, előre meghatározott tőke utáni egyedi kamat megfizetésére vagy egyedi kamatra (kapott kamatra) jogosít.  Tőzsdén kívüli (OTC) opciós ügyletek fajtái:   * Kamatplafonügylet: Tőzsdén kívüli opciós ügylet, amely a változó kamat és a kamatplafon közötti különbséget fizeti ki. * Kamatpadlóügylet: Tőzsdén kívüli opciós ügylet, amely a változó kamat és a kamatpadló közötti különbséget fizeti ki. * Kamatgallérügylet: a plafon és a padló kombinációja * Kamatfolyosó-ügylet: 1) Két kamatplafonügylet kombinációja: az egyiket egy kölcsön felvevője vásárolja meg egy adott lehívási áron, míg a másikat ő maga adja el egy magasabb lehívási áron, amivel az elsőért fizetett prémiumot valójában ellentételezi. 2) Két swapció kombinációjábóll álló kamatgallér – a swapció lehívási ára és típusa határozza meg a struktúrát és az időszakot 3) Digitális „knock-out” opció, amelynél az alsó és a felső korlátot egy hosszú távú kamatláb jelenlegi szintje köré állapítják meg. * Kamatcserére vonatkozó opció: kamatcsereügyletre (swapra) vonatkozó tőzsdén kívüli (OTC) opció, amelynél lehetőség nyílik fix kamat fizetésére vagy elfogadására vonatkozó jog megvásárlására. * Kamat warrant: egy évnél hosszabb távra szóló, tőzsdén kívüli (OTC-) kamatopció. |
| Egyéb termékek | Az egyéb származékos termékek olyan instrumentumok, amelyeket nem lehet lebontani egyedi „plain vanilla” instrumentumokra, például határidős kamatláb-megállapodásra, csere- vagy opciós ügyletekre, vagy az célszerűtlen, a gyakorlatban megvalósíthatatlan lenne. Az „egyéb” termékek például a tőkeáttételes payoff instrumentumok és/vagy azok az instrumentumok, amelyek névleges tőkéje a kamat függvényében változik, pl. LIBOR²-csereügylet vagy a névértéket egy előre meghatározott ráta mozgásának megfelelően folyamatosan csökkentő csereügylet (index amortising rate swap). |

A tőzsdén kívüli (OTC) származtatott kamatügyletek általában három „plain vanilla” instrumentumra (egyszerű határidős, swap- és opciós ügyletre) bonthatók. A „plain vanilla” instrumentumok likvid piacokon, többé-kevésbé szabványosított szerződések és piaci konvenciók szerint kereskedett instrumentumok. Amennyiben egy ügyletnek több „plain vanilla” összetevője van, lehetőség szerint minden összetevőt külön-külön kell jelenteni.

Elvben a nem „plain vanilla” termékek is felbonthatók „plain vanilla” összetevőikre. Ha ez nem lehetséges, akkor a tőzsdén kívüli opciókra vonatkozó rész élvez elsőbbséget az eszközbesorolásban, ezért minden, beágyazott opcióval rendelkező kamatlábalapú származtatott terméket tőzsdén kívüli (OTC) opcióként kell jelenteni. Az összes többi tőzsdén kívüli (OTC) kamatlábalapú származtatott terméket határidős kamatláb-megállapodás vagy csereügyletek részben kell jelenteni.

* 1. 3. Részvény- és tőzsdeindex-alapú származékos termékek

|  |  |
| --- | --- |
| Tőzsdén kívüli határidős ügyletek | Részvény vagy részvénykosár rögzített áron és egy adott jövőbeli időpontban történő cseréjére irányuló kontraktus. |
| Csereügyletek (swapok): | Olyan kontraktus, ahol az egyik vagy mindkét kifizetés részvények vagy részvényekből képzett index (pl. S&P 500) teljesítményéhez kötött. Az ügylet része egy adott részvény vagy részvényindex cseréje egy másikra vagy egy adott részvény vagy részvényindex cseréje változó vagy rögzített kamatra. |
| Tőzsdén kívüli (OTC) opciós ügyletek | Az opciós szerződések egy konkrét részvény vagy részvénykosár átadására vagy átvételére biztosítanak jogot rögzített áron egy adott jövőbeli időpontban.  Az OTC-opciók közé tartoznak a részvénywarrantok, amelyek hosszú (egy évnél hosszabb) lejáratú tőzsdén kívüli részvényopciók. |

Elvben a nem „plain vanilla” termékek is felbonthatók „plain vanilla” összetevőikre. Ha ez nem lehetséges, akkor a tőzsdén kívüli opciókra vonatkozó rész élvez elsőbbséget az eszközbesorolásban, ezért minden, beágyazott opcióval rendelkező részvényalapú származtatott terméket tőzsdén kívüli (OTC) opcióként kell jelenteni. Az összes többi tőzsdén kívüli (OTC) részvényalapú származtatott terméket a tőzsdén kívüli határidős ügyletek és a csereügyletek részben kell jelenteni.

* 1. 4. Árualapú származékos termékek

|  |  |
| --- | --- |
| Tőzsdén kívüli határidős ügyletek | Határidős kontraktus valamely árucikk vagy árucikkekből képzett index előre meghatározott áron a jövőben történő adásvételére. |
| Csereügyletek (swapok): | Olyan kontraktus, ahol az egyik vagy mindkét kifizetés árucikk árának vagy árucikkekből képzett index teljesítményéhez kötött. Ennek része árucikk vagy árucikkekből képzett index hozamának egy másik árucikk vagy árucikkekből képzett index hozamára vagy fix/változó kamatra történő cseréje. |
| Tőzsdén kívüli (OTC) opciós ügyletek | Árucikk vagy árucikkekből képzett index előre meghatározott áron és jövőbeli időpontban történő vételére vagy eladására vonatkozó jog, illetve kötelezettség. |

Elvben a nem „plain vanilla” termékek is felbonthatók „plain vanilla” összetevőikre. Ha ez nem lehetséges, akkor a tőzsdén kívüli opciókra vonatkozó rész élvez elsőbbséget az eszközbesorolásban, ezért minden, beágyazott opcióval rendelkező árucikkalapú származtatott terméket tőzsdén kívüli (OTC) opcióként kell jelenteni. Az összes többi tőzsdén kívüli (OTC) árucikkalapú származtatott terméket a tőzsdén kívüli határidős ügyletek és a csereügyletek részben kell jelenteni.

* 1. 5. Hitelderivatívák

|  |  |
| --- | --- |
| Egyszerű határidős ügyletek | Megállapodás valamely jövőbeli időpontban történő készpénzkifizetésről, amely két pénzügyi eszköz szerződéskötéskor rögzített és elszámoláskori hozamkülönbözetének eltérésétől függ. |
| Csereügyletek (swapok): | A hitelderivatíva-csereügyletek típusai:   * CDS (Hitel-nemfizetési csereügylet): olyan kontraktus, amely időszakos díjfizetésre kötelez két felet nemteljesítési eseménytől vagy a referenciaeszköz hitelminőségében bekövetkező bármely egyéb, előre kikötött változástól függő fizetés ellenében egy meghatározott időn keresztül. Kérjük, ne feledje, hogy további információt kérünk a CDS-ekre vonatkozóan. A további részleteket lásd a H-részben. * Teljeshozamcsere-ügyletek: Feleket egy pénzügyi eszköz teljes eredményének/hozamának (kamatoknak, díjaknak és tőkeátértékelődésnek) egy referenciaindexen alapuló változó hozamra történő cseréjére kötelező kontraktus. (A referenciaindex rendszerint a LIBOR plusz a partner hitelképességét és a mögöttes eszköz hitelminősítését és likviditását tükröző szpred.) |
| Tőzsdén kívüli (OTC) opciós ügyletek | Tőzsdén kívüli (OTC) opciós ügyletek közé tartoznak az opciós kontraktusként meghatározható hitelkockázati hozamfelár-opciók, amelyek opciós jogot/kötelezettséget jelent egy adott pénzáram megszerzésére /kifizetésére, ha két pénzügyi eszköz hozama közötti különbség egy adott időszak alatt meghalad egy előre meghatározott szintet. |

1. H. CDS-ek (Hitel-nemteljesítési csereügyletek)
   1. 1. Eszköz típusok

A következő eszközbontást kérjük:

* Egy kibocsátó instrumentumai
* Több kibocsátó instrumentumai

*Egy kibocsátóra vonatkozó hitel-nemteljesítési csereügylet (CDS) megállapodások:* Hitelderivatívák, amelyek esetében a referenciaszervezet egyetlen szervezet, pl. társaság.

*Több kibocsátóra vonatkozó hitel-nemteljesítési csereügylet (CDS) megállapodások:* Olyan CDS-kontraktusok, ahol egynél több névre történik hivatkozás, például portfólió- vagy kosár-CDS-ek vagy CDS-indexek esetében.

A CDS-kosár olyan CDS, ahol a hitelesemény egy meghatározott hitelkosárban található hitelek bizonyos kombinációjának nemteljesítése. Az n-edik nemteljesítésre vonatkozó kosár konkrét esetében a referenciahitelekből álló kosár n-edik hitelének nemteljesítése a kifizetés alapja. A több kibocsátóra vonatkozó hitel-nemteljesítési csereügyleteknek egy másik gyakori formája a részletekre bontott hitel-nemteljesítés csereügylet. A változatok egyedileg kialakított veszteségkorlátozások szerint működnek – ezek az „első veszteség” („first loss”), a „mezzanine” és az első helyi („senior”) (vagy más néven „szuper első helyi”), részletekre bontott (tranched) hitel-nemteljesítési csereügyletek.

*Kizárások:* a hitelkockázathoz kötött értékpapírok(CLN-ek), a CDS-ekre szóló opciók és a teljeshozamcsere-ügyletek nem sorolandók a CDS-ek közé.

* 1. 2. Kért adattípusok

A CDS piaci aktivitás nagyságának és a belőlük fakadó kitettségek méréséhez, a jelentés felbontása a jelentő intézmény sajátszámlás és megbízásos tevékenységére vonatkozó adatok alábbi típusait fedi le:

* Vásárolt és értékesített névleges nyitott kötésállomány
* Bruttó piaci érték: pozitív és negatív.

A jelentett adatoknak tükröznie kell mind a jelentő dealer-ek kereskedési könyvét mind a banki könyvét, amennyiben van ilyen megkülönböztetés. A szolgáltatott adatoknak a 2019. június utolsó munkanapján fennálló pozíciókat kell tükrözniük.

* + 1. (a) Vásárolt és értékesített névleges nyitott kötésállomány

A névleges nyitott kötésállomány segítségével megmérhető a piac nagysága. Segítségükkel mérhető a kapcsolódó mögöttes azonnali piac nagysága, továbbá hasznos bepillantást nyújt a CDS-ekp iacának relatív nagyságára és növekedésére is.

Nominális vagy névleges nyitott kötésállományok a már megkötött, de a beszámolás időpontjában még pénzügyileg nem teljesített (kiegyenlített) összes ügylet bruttó nominális vagy névleges értéke.

E tétellel kapcsolatban a kontraktusok nettósítása nem engedélyezett. Ebből következően

1. a jelentő bank által harmadik fél részére értékesített védelem nem számítható be a jelentő bank által harmadik féltől vásárolt védelembe, és
2. a kétoldalú nettósítási megállapodás alá eső kontraktusok nem nettósíthatók beszámolási célból.

A jelentendő nominális érték maximális nemteljesítési védelem értéke[[2]](#footnote-3), amely magában a kontraktusban szerepel, nem pedig a leszállítani kívánt pénzügyi instrumentum névértéke.

* + 1. (b) Bruttó piaci érték

A jelentő intézményeknek adatot kell szolgáltatniuk a nyitott CDS-szerződés állományokból eredő bruttó pozitív és bruttó negatív piaci értékekről. Szintetikus termékekből, például a „super senior tranche” típusú CDS-ekből, kialakított portfólióhoz kapcsolódó ügyletek esetében nehéz piaci értéket kalkulálni. Ilyenkor az adatok részben becsléssel is megállapíthatók, és azokat a „legnagyobb körültekintés elve” alapon kell jelenteni.

A biztosítékkal történő fedezés nem vehető figyelembe a névleges nyitott kötésállományok és a bruttó piaci értékek kiszámításához.

* 1. 3. Partnerek

A jelentő intézményeknek részletes partnerbontást kell adniuk a CDS-ekkel kapcsolatban.

* Jelentő dealerek (lásd a C részt)
* Egyéb pénzintézetek: (lásd a C részt). Az egyéb pénzintézeteket további bontásban kell szerepeltetni az alábbiak szerint:
  + Központi szerződő fél (CCP): A központi szerződő fél egy vagy több pénzügyi piacon kereskedett kontraktus szerződő felei között elhelyezkedő közbülső szervezet, amely az eladókkal szemben vevőként, a vevőkkel szemben eladóként jár el (a központi szerződő felek aktuális jegyzékét lásd a 2. mellékletben).
  + Bankok és értékpapír-kereskedő társaságok
  + Biztosítók (ideértve a nyugdíjpénztárakat)[[3]](#footnote-4), viszontbiztosítók és pénzügyigarancia-szolgáltatók
  + Speciális célú vállalatok, speciális értékpapírosítást végző pénzügyi közvetítők (financial vehicle corporations, FVC) és speciális célú gazdasági szervezetek (special purpose entities, SPE)[[4]](#footnote-5): jogi személyiséggel rendelkező szervezetek, amelyeket kizárólag egyedi ügyletek lebonyolítására hoznak létre, például eszköz-értékpapírosítás összefüggésében eszköz- és jelzálogfedezetű értékpapírok kibocsátása. Ezeknek a szervezeteknek gyakran saját munkatársaik sincsenek.
  + Hedge fund-ok:Többnyire szabályozatlan befektetési alapok, amelyek – jellemzően – hosszú vagy rövid árucikk- vagy pénzügyieszköz-pozíciót tartanak több különböző piacon, előre meghatározott befektetési stratégia szerint, s amelyek igen nagy tőkeáttételűek lehetnek. Mivel ez az iránymutatás nem nyújt átfogó meghatározást a hedge fund-okról, a jelentő intézmények használhatják a saját definíciójukat is.
  + Egyéb pénzintézetek: Ezek lefedik a fent fel nem sorolt összes többi pénzintézetet. A gyakorlatban ez azt jelenti, hogy ide főként a nyíltvégű befektetési alapok tartoznak.
* *Nem pénzügyi ügyfelek*: A fentebb fel nem sorolt összes partner.

E kategóriák további részleteit és meghatározását lásd a C-részben.

* 1. 4. Ágazat

A mögöttes kötelezettség kötelezettjének bontása gazdasági szektoronként a következőképpen:

* *Kormányzati (állami) szektor:* Elvben egy adott ország központi, állami vagy helyi kormánya/(ön)kormányzata, kivéve az állami tulajdonú pénzügyi és nem pénzügyi vállalatokat, nemzetközi szervezeteket.
* *Nem kormányzati (állami) szektor*: Minden intézmény a fentiek kivételével.

# 1. számú melléklet: Központi szerződő felek (CCP) jegyzéke

A lista nem teljes körű

|  |  |  |
| --- | --- | --- |
| **Név** | **Azonosító kód (LEI)** | **Ország** |
| Argentina Clearing S.A. |  | AR |
| Asigna Compensacion y Liquidacion |  | MX |
| ASX Clear (Futures) Pty Limited | 549300ZD7BBOVZFVHK49 | AU |
| ASX Clear Pty Limited | 549300JQL1BXTGCCGP11 | AU |
| Athens Exchange Clearing House (Athex Clear) | 213800IW53U9JMJ4QR40 | GR |
| BME Clearing | 5299009QA8BBE2OOB349 | ES |
| BMF Bovespa SA |  | BR |
| Bursa Malaysia Derivatives Clearing Berhad (BMDC) |  | MY |
| Canadian Derivatives Clearing Corporation |  | CA |
| Cassa di Compensazione e Garanzia S.p.A. (CCG) | 8156006407E264D2C725 | IT |
| CCP Austria Abwicklungsstelle für Börsengeschäfte GmbH (CCP.A) | 29900QF6QY66QULSI15 | AT |
| CDS Clearing and Depository Services Inc. |  | CA |
| Central Depository (Pte) Limited | 549300CMH3J8ASUM8N29 | SG |
| Chicago Mercantile Exchange Inc |  | US |
| CME Clearing Europe Ltd | 6SI7IOVECKBHVYBTB459 | GB |
| Deutsche Börse |  | DE |
| DTCC |  |  |
| Dubai Commodities Clearing Corporation DMCC |  | AE |
| Eurex |  |  |
| Eurex Clearing AG | 529900LN3S50JPU47S06 | DE |
| Euroclear |  |  |
| European Central Counterparty N.V. | 724500937F740MHCX307 | NL |
| European Central Counterparty (EuroCCP) Ltd |  | GB |
| Fixed Income Clearing Corporation |  | US |
| Holland Clearing House B.V. | 245003TLNC4R9XFDX32 | NL |
| Hong Kong Exchanges and Clearing |  | HK |
| HKFE Clearing Corporation Limited | 213800WPJUJBAVXI5162 | HK |
| Hong Kong Securities Clearing Company Limited | 213800NM8ZN1F16ARD34 | HK |
| ICBPI |  | IT |
| ICE Clear Canada Inc. |  | CA |
| ICE Clear Credit LLC |  | US |
| ICE Clear Europe Ltd |  | GB |
| ICE Clear Singapore |  | SG |
| ICE Clear U.S. Inc. |  | US |
| Indian Clearing Corporation limited |  | IN |
| Italian Stock Exchange |  | IT |
| Japan Commodity Clearing House Co. |  | JP |
| Japan Securities Clearing Corporation | 549300JHM7D8P3TS4S86 | JP |
| JSE Clear (Pty) Ltd (previously the Safex Clearing Company (Pty) Ltd) |  | ZA |
| KDPW\_CCP | 2594000K576D5CQXI987 | PL |
| Keler CCP | 529900MHIW6Z8OTOAH28 | HU |
| Korea Exchange Inc. |  | KR |
| Korea Securities Depository |  | KR |
| LCH.Clearnet LLC |  | US |
| LCH.Clearnet Ltd | F226TOH6YD6XJB17KS62 | GB |
| LCH.Clearnet SA | R1IO4YJ0O79SMWVCHB58 | FR |
| LME Clear Ltd | 213800L8AQD59D3JRW81 | GB |
| MAOF Clearing House Limited |  | IL |
| MCX-SX Clearing Corporation Ltd. |  | IN |
| Minneapolis Grain Exchange Inc. |  | US |
| NASDAQ Dubai Limited |  | AE |
| Nasdaq OMX Clearing AB | 54930002A8LR1AAUCU78 | SE |
| National Securities Clearing Corporation |  | US |
| National Securities Clearing Corporation Limited |  | IN |
| Natural Gas Exchange Inc. |  | CA |
| New Zealand Clearing and Depository Ltd. |  | NZ |
| NSE India |  | IN |
| OMIClear - C.C., S.A. | 5299001PSXO7X2JX4W10 | PT |
| Options Clearing Corp |  | US |
| Osaka Securities Exchange |  | JP |
| OTC Clearing Hong Kong Limited | 213800CKBBZUAHHARH83 | HK |
| Singapore Exchange Derivatives Clearing | 549300ZLWT3FK3F0FW61 | SG |
| SIX x-clear Ltd. |  | CH |
| Taiwan Futures Exchange Corporation |  | TW |
| Tel-Aviv Stock Exchange Clearing House Limited |  | IL |
| The Central Depository (Pte) Limited |  | SG |
| The Clearing Corporation of India Ltd. |  | IN |
| The Options Clearing Corporation |  | US |
| The SEHK Options Clearing House Limited | 213800NAOHHKRD9IHE35 | HK |
| TMX Group |  | CA |
| Tokyo Exchange Grp |  | JP |
| Tokyo Financial Exchange, Inc. |  | JP |

1. Ausztrália, Belgium, Kanada, Franciaország, Németország, Olaszország, Japán, Hollandia, Spanyolország, Svédország, Svájc, Egyesült Királyság és az Egyesült Államok. [↑](#footnote-ref-2)
2. Lásd a 2003. évi ISDA hitelderivatíva-meghatározásait, amelyek értelmében a névleges összeget készpénzes elszámoláskor (7.3. rész) és fizikai szállításos teljesítéskor (8.5. rész) minden esetben külön kell meghatározni az alábbiak szerint: Készpénzes elszámoláshoz az ekként meghatározott összeg a kapcsolódó visszaigazolásban összeg vagy, ha az összeg nincs meghatározva, akkor az (a) (i) változó kamatozású összeg szorozva (ii) a referenciaárral mínusz a végleges ár és (b) nulla közül a nagyobb. Fizikai szállítással történő elszámoláshoz a változó kamatozású összeg szorozva a referenciaárral. [↑](#footnote-ref-3)
3. Általános szabályként elmondható, hogy a nyugdíjpénztárakat a biztosítóknál kell jelenteni. Azonban, ha nem nyújtanak megtakarítási konstrukciót, amelynek része a várható élettartamhoz kapcsolódó kockázatmegosztás, akkor inkább a nyíltvégű befektetési alapokra hasonlítanak és az utóbbi kategóriába kell sorolni őket „egyéb” pénzintézetek címszó alatt. A javasolt utóbbi megkülönböztetés azonban adott esetben csak „a legnagyobb körültekintés elve” alapon valósulhat meg. [↑](#footnote-ref-4)
4. [↑](#footnote-ref-5)